L'alumnat del Taller d'Ocupació Impulsant Sagunt informa sobre rutes turístiques de la ciutat
15 de juliol 2022

![](/media/azob4g5p/c_impulsantmini.jpg?width=850&height=566.9886363636364)

L'alcalde de Sagunt, Darío Moreno, i la delegada de Promoció Econòmica i Industrial, María José Carrera, han visitat l'alumnat del Taller d'Ocupació Impulsant Sagunt durant una de les pràctiques formatives que duen a terme durant este estiu. El departament de Promoció Econòmica i Industrial ha posat en marxa per a este alumnat la iniciativa ‘Els dimecres i dijous d’Impulsant Sagunt’, els dimecres en el Mercat Municipal de Sagunt i els dijous en el de Port de Sagunt. Es tracta d'un programa de pràctiques d'este taller d'ocupació de l'especialitat de Promoció Turística Local i Informació al Visitant, mitjançant el qual oferixen informació que han preparat sobre diferents rutes i visites al nostre ric patrimoni històric, industrial, cultural i mediambiental amb l'objectiu de posar en valor cada racó del nostre municipi i difondre'l entre la ciutadania.

Darío Moreno, ha destacat «**la importància de posar en valor tota la riquesa turística de la ciutat i donar-la a conéixer al visitant, però sobretot als propis veïns de Sagunt. En aquest sentit, és clau formar professionals per a realçar l'atractiu turístic de la ciutat i saber cuidar-lo**». Per la seua banda, María José Carrera, ha ressaltat «**la gran iniciativa, creativitat i treball realitzat per l'alumnat-treballador del Taller d'Ocupació**», al qual el seu departament ha tractat de dotar de ferramentes i facilitats per a poder-les dur a terme. «**Aquest tipus de formació d'alta qualificació i que combina la teoria i pràctica és fonamental per a dotar de serveis de qualitat a la ciutat. Estem molt orgullosos de l'èxit que ha tingut el taller i del treball que estan fent aquests mesos en la difusió de la nostra ciuta**t», ha assenyalat la regidora.

![](/media/aw5pmlpx/c_impulsantmedio.jpg?width=850&height=566.9886363636364)

Esta setmana l'alumnat ha atés quasi un centenar de persones que es van acostar a l'estand preparat per a l'ocasió, on se'ls va informar del treball que es realitza en el taller d'ocupació i se'ls va facilitar informació sobre les visites que es realitzen al Fortí del Grau Vell, Ruta de les tres Torres, Sagunt Místic o Patrimoni Industrial.

Durant les pròximes setmanes continuarà esta iniciativa, per la qual cosa totes les persones interessades podran acostar-se els dies assenyalats i l'equip d’Impulsant Sagunt facilitarà informació per a realitzar estes visites.

![](/media/4iblc343/c_impulsantfin.jpg?width=584&height=587)

*   [](http://www.facebook.com/sharer.php?u=https://aytosagunto.es/va/actualitat/l-alumnat-del-taller-d-ocupacio-impulsant-sagunt-informa-sobre-rutes-turistiques-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-del-taller-d-ocupacio-impulsant-sagunt-informa-sobre-rutes-turistiques-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-del-taller-d-ocupacio-impulsant-sagunt-informa-sobre-rutes-turistiques-de-la-ciutat/ "Linked In")
*   [](mailto:?body=https://aytosagunto.es/va/actualitat/l-alumnat-del-taller-d-ocupacio-impulsant-sagunt-informa-sobre-rutes-turistiques-de-la-ciutat/)